PM मोदी के हमले के बाद रॉबर्ट वाड्रा का पलटवार, Facebook पोस्ट लिखकर की यह अपील...  
पीएम नरेंद्र मोदी पर रॉबर्ट वाड्रा का पलटवार
फेसबुक पोस्ट लिखकर वाड्रा ने साधा निशाना
पीएम ने हरियाणा की रैली में वाड्रा पर बोला था हमला
रॉबर्ट वाड्रा ने लिखा, 'आदरणीय, प्रधानमंत्री जी! मैं आपकी रैली में फिर से अपना नाम सुनकर चौंक गया हूं. गरीबी, बेरोजगारी, महिला सशक्तिकरण आदि जैसे ज्वलंत मुद्दे हैं जो आपको उठाने चाहिए, लेकिन आप मेरे बारे में ही बोलना पसंद करते हैं. मैं पिछले 5 वर्षों से पूर्ण उत्पीड़ित हूं. मानसिक रूप से मुझ पर दबाव डालने के लिए एजेंसियों से अथक नोटिस दीए जाते हैं. मैंने सभी आदेशों का पालन किया, लेकिन एक भी आरोप सिद्ध नहीं हुआ है. 
मुझे आश्चर्य है कि मेरे नाम का बार-बार चुनाव में इस्तेमाल किया जाता है, अपनी सरकार की विफलताओं से ध्यान हटाने के लिए.
उन्होंन आगे लिखा, 'कृपया मुझ पर व्यक्तिगत हमलों को बंद कीजिए. ऐसी टिप्पणियों को पारित करके आप हमारी सम्मानीय न्यायिक प्रणाली का अपमान करते हैं. मुझे भारतीय न्यायपालिका पर पूरा विश्वास है और सच्चाई प्रबल होगी. भगवान हमारे देश को बचाएं.'
बता देें कि जनसभा के दौरान पीएम मोदी ने कांग्रेस पर भी हमला बोला. पीएम मोदी ने कहा कि भारत माता की जय बोलने पर ऐतराज जताने वाली कांग्रेस अब देशद्रोह का कानून हटाने की भी बात कह रही है. उन्होंने कहा कि कांग्रेस कह रही है कि अगर दिल्ली में उसकी सरकार बनी तो, जम्मू-कश्मीर समेत जो हिंसा वाले इलाके हैं, वहां तैनात सैनिकों से, उनका विशेष अधिकार छीन लिया जाएगा. यानि जो पत्थरबाज है, जो आतंकवाद के समर्थक हैं, उनको खुली छूट देने का सार्वजनिक रूप से बोल रही है. पीएम मोदी ने कहा कि कांग्रेस ने आपसे वादा किया था कि वो वन रैंक वन पेंशन लागू करेगी.ये वादा करते-करते उसने चार दशक निकाल दिए.जब आपने दबाव बनाया तो 2013-14 में चुनाव के पहले सिर्फ 500 करोड़ रखकर, कांग्रेस ने झूठ बोला कि वन रैंक वन पेंशन लागू कर दी है. ये आपसे कितना बड़ा धोखा था.